Budget Expectations and Key Announcement: বাজেটে শিক্ষা, পর্যটনে ব্যয়বৃদ্ধির আশায় বুক বেঁধেছেন অনেকেই

নয়াদিল্লি: আর কদিনের অপেক্ষা। ১ ফেব্রুয়ারি ২০২৩-২০২৪ সালের বাজেট প্রস্তাব (Union Budget 2023) পেশ করতে চলেছেন কেন্দ্রীয় অর্থমন্ত্রী নির্মলা সীতারমন (FM Nirmala Sitharaman)। তার আগে সব ক্ষেত্র থেকে আশা-আকাঙ্ক্ষার ঢেউ বয়ে চলেছে শিরদাঁড়া বেয়ে। দিন যত কমে আসছে, ততই যেন বিভিন্ন ক্ষেত্র থেকে আশার বিন্দু সিন্ধুতে পরিণত হচ্ছে।

কাইনেটিক গ্রিনের সিইও সুলজ্জা ফিরোদিয়া মোতওয়ানির মতে, বৈদ্যুতিক গাড়ির প্রতি এবারও সরকার সদয় হবে। অন্যদিকে বিশিষ্ট অর্থনীতিবিদ শান্তনু সেনগুপ্ত ও সমীরণ চক্রবর্তীর বলেন, বাজেটে আর্থিক সংহতি রক্ষার বিশেষ প্রয়োজন। পরিকাঠামো ক্ষেত্রে কতটা ব্যয়বরাদ্দ হয় সেটাও নজরে রাখতে হবে।

আরও পড়ুন: Budget Expert Opinions: মধ্যবিত্তদের মুখে হাসি ফোটাতে চলেছেন নির্মলা সীতারমন?

পর্যটন ক্ষেত্র চাইছে কোভিডের কারণে যে মন্দা দেখা দিয়েছিল, তাতে ব্যবসা ধীরে ধীরে ঘুরে দাঁড়াচ্ছে। কিন্তু এখনও বিমান ও হোটেল ব্যবসায় বিশাল জিএসটির বোঝা চেপে রয়েছে। সরকার যাতে এই ক্ষেত্রে কিছু ছাড় দেয় সেদিকে তাকিয়ে রয়েছে পর্যটন ক্ষেত্র।
অর্থনীতিতে শিক্ষাক্ষেত্র একটি গুরুত্বপূর্ণ জায়গা। তাই শিক্ষাবিদ থেকে পড়ুয়া ও তাদের অভিভাবক মহলের আশা, সরকার যাতে উচ্চশিক্ষায় বরাদ্দ ও সুবিধা বৃদ্ধি করে।

সব মিলিয়ে আশা-আকাঙ্ক্ষার মধ্যে আগামী ১ ফেব্রুয়ারি বাজেট ভাষণ পেশ করতে চলেছেন নির্মলা সীতারমন। কতক্ষণ ধরে তিনি বাজেট প্রস্তাব পেশ করেন, সেটাও এবার দেখার। এখনও পর্যন্ত কেন্দ্রীয় অর্থমন্ত্রীদের দীর্ঘ বাজেট ভাষণে এগিয়ে রয়েছেন নির্মলাই। ২০২০ সালে তিনি ২ ঘণ্টা ৪০ ধরে টানা বাজেট প্রস্তাব পড়েছিলেন। তার আগের বছর অর্থাৎ ২০১৯ সালে নির্মলা ২ ঘণ্টা ১৭ মিনিট ধরে বাজেট পেশ করেছিলেন। তাঁর আগে বিজেপির প্রাক্তন অর্থমন্ত্রী যশবন্ত সিং ২০০৩ সালে ২ ঘণ্টা ১৩ মিনিটের ভাষণ দিয়েছিলেন। বিজেপিরই প্রয়াত অর্থমন্ত্রী অরুণ জেটলি ২০১৪ সালে ২ ঘণ্টা ১০ মিনিটে বাজেট ভাষণ দেন। সেই হিসেবে নির্মলা এবার তাঁর নিজের রেকর্ড ভাঙেন কিনা তাও দেখার।